pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สพฐ.เพิ่มห้องเรียนภาษาจีน 7 โรงเรียน ในปีการศึกษา 2562
วันศุกร์ที่ 9 พฤศจิกายน 2561
สพฐ.เพิ่มห้องเรียนภาษาจีน 7 โรงเรียน ในปีการศึกษา 2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการโครงการห้องเรียนภาษาจีน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการโครงการห้องเรียนภาษาจีน โดยมีนายอัมพร พินะสา ผู้ช่วยเลขาธิการคณะกรรมการการศึกษาขั้นพื้นฐาน, ศาสตราจารย์พิเศษ ประพิณ มโนมัยวิบูลย์ คณะทํางานด้านยุทธศาสตร์การพัฒนาการเรียนการสอนภาษาจีน, ผู้ช่วยศาสตราจารย์ปราณี โชคขจิตสัมพันธ์ ผู้เชี่ยวชาญพิเศษด้านหลักสูตรการศึกษา ปฏิบัติหน้าที่ที่ปรึกษาพิเศษสถาบันภาษาจีน และคณะผู้บริหารสํานักงานคณะกรรมการการศึกษาขั้นพื้นฐาน (สพฐ.) เข้าร่วมประชุม เมื่อวันพุธที่ 7 พฤศจิกายน 2561 ณ ห้องประชุมวชิราวุธ กระทรวงศึกษาธิการ
รมว.ศึกษาธิการเปิดเผยภายหลังการประชุมว่า จากการที่กระทรวงศึกษาธิการได้ดําเนินโครงการ "ห้องเรียนภาษาจีน"ปีการศึกษา 2561 ในโรงเรียน 5 แห่งได้แก่ โรงเรียนบุญวาทย์วิทยาลัย จังหวัดลําปาง, โรงเรียนแก่นนครวิทยาลัย จังหวัดขอนแก่น, โรงเรียนพนัสพิทยาคาร จังหวัดชลบุรี, โรงเรียนราชวินิตประถมบางแค กทม. และโรงเรียนเกาะสมุย จังหวัดสุราษฎร์ธานี ถือว่าได้รับการตอบรับอย่างดีจากนักเรียนและผู้ปกครอง โดยเฉพาะที่โรงเรียนแก่นนครวิทยาลัย มีนักเรียนมาสมัครตั้งแต่วันแรกจํานวน 120 คน ซึ่งมีที่นั่งเพียง 40 คน แสดงให้เห็นว่าพื้นที่มีความต้องการสูงมาก
การประชุมครั้งนี้ เพื่อวางแผนการดําเนินโครงการห้องเรียนภาษาจีน ปีการศึกษา 2562 อย่างครบวงจรตั้งแต่หลักสูตร ครูอัตราจ้างที่มีจํานวนเพียงพอและได้ค่าตอบแทนที่เหมาะสมกับปริมาณงาน หรือความสามารถพิเศษในการสอน เช่น การสอนในพื้นที่ EEC รวมทั้งการประเมินผล และการบริหารจัดการต่าง ๆ เพื่อพัฒนาศักยภาพนักเรียนอย่างต่อเนื่อง
ที่ประชุมเห็นพ้องกันที่จะขยายโครงการในโรงเรียนอีก 7 แห่ง ในพื้นที่ที่มีความต้องการใช้ภาษาจีน ในเส้นทางรถไฟความเร็วสูงไทย-จีน พื้นที่อุตสาหกรรมจีน และแหล่งท่องเที่ยวที่ชาวจีนนิยมไป ได้แก่ จังหวัดภูเก็ต จังหวัดเชียงใหม่ จังหวัดอุดรธานี จังหวัดนครราชสีมา จังหวัดมหาสารคาม จังหวัดประจวบคีรีขันธ์ และจังหวัดพระนครศรีอยุธยา โดยเฉพาะเส้นทางรถไฟต้องการที่จะเริ่มโครงการในระดับมัธยมศึกษา เพื่อส่งต่อนักเรียนสู่ระดับอาชีวศึกษา และเชื่อมโยงกําลังคนเข้าสู่พื้นที่ EEC ด้วย
นอกจากนี้ สพฐ. ก็จะปรับการบริหารจัดการเพื่อรองรับการเกิดสถาบันผลิตครูภาษาจีนควบคู่กับสถาบันภาษาอังกฤษ รวมทั้งการทดสอบต่าง ๆ ที่จะเจรจากับสถาบันทดสอบทางการศึกษาแห่งชาติฯ (สทศ.) ในเร็ว ๆ นี้ เพื่อให้มีข้อสอบภาษาอังกฤษและภาษาจีนในทุกวิชารองรับเด็กกลุ่มนี้ รวมทั้งการศึกษาต่อในระดับอุดมศึกษา ที่ควรมีการวางแผนการส่งต่อเด็กที่มีศักยภาพไปศึกษาต่อที่จีน หรือเรียนในมหาวิทยาลัยไทยที่มีความพร้อม หรือเรียนรู้ในสถาบันจีนที่มาเปิดสอนในไทย ในลักษณะหาแหล่งทุนของหน่วยงานต่าง ๆ เช่น ทุนทางวิทยาศาสตร์ เป็นต้น โดยแทนที่จะไปเรียนต่อในประเทศตะวันตกเพียงอย่างเดียว สามารถไปเรียนที่จีน หรือปรับเกณฑ์การรับทุน ด้วยการรับผลการสอบภาษาจีนได้หรือไม่ ซึ่งส่วนนี้เป็นเรื่องที่ต้องวางแผนและพิจารณาอย่างรอบคอบต่อไป
"ขอให้ช่วยกันประชาสัมพันธ์เชิญชวนเด็กเยาวชนและพ่อแม่ผู้ปกครองให้ส่งลูกหลานมาเรียนในห้องเรียนภาษาจีน ที่จะเปิดสอนในปีการศึกษา 2562 ในภูมิภาคต่าง ๆ ซึ่งเชื่อว่าจะมีผู้สนใจมาสมัครเรียนมากเช่นเดิม โดยเฉพาะในจังหวัดที่เป็นเส้นทางรถไฟไทย-จีน" รมว.ศึกษาธิการ กล่าว
Written byนวรัตน์ รามสูต
Photo Creditอรพรรณ ฤทธิ์มั่น
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ผอ.สำนักงานนวัตกรรมและความร่วมมือสถาบันบัณฑิตวิทยาศาสตร์ ของจีน เข้าพบและหารือความร่วมมือระหว่าง ไทย-จีน กับ ดร.สุวิทย์ รมว.อว.
วันศุกร์ที่ 8 พฤศจิกายน 2562
ผอ.สํานักงานนวัตกรรมและความร่วมมือสถาบันบัณฑิตวิทยาศาสตร์ ของจีน เข้าพบและหารือความร่วมมือระหว่าง ไทย-จีน กับ ดร.สุวิทย์ รมว.อว.
ผอ.สํานักงานนวัตกรรมและความร่วมมือสถาบันบัณฑิตวิทยาศาสตร์ ของจีน เข้าพบและหารือความร่วมมือระหว่าง ไทย-จีน กับ ดร.สุวิทย์ รมว.อว.
(7 พฤศจิกายน 2562) Dr. Biao Jiang ผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์แห่งสาธารณรัฐประชาชนจีนประจําประเทศไทย (Chinese Academy of Sciences Innovation Cooperation Center: CAS-ICC) พร้อมคณะ เข้าพบและหารือกับ ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยผู้แทนจากมหาวิทยาลัย 4 แห่ง ได้แก่ จุฬาลงกรณ์มหาวิทยาลัย, มหาวิทยาลัยธรรมศาสตร์, มหาวิทาลัยเกษตรศาสตร์ และมหาวิทยาลัยมหิดล ณ ห้องประชุม รมว.อว. ชั้น 2 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
โดยได้หารือในประเด็นการจัดตั้ง Campus ของ University of Chinese Academy of Sciences ในประเทศไทย โดยท่าน รมว.อว. เห็นว่า พื้นที่ EECi มีความเหมาะสม เนื่องจากมี research facilities และมี BIOPOLIS ซึ่งการนํา BCG Model เข้าไปดําเนินการนั้น จะมีการตั้งคณะทํางานเพื่อหารือการจัดตั้ง Campus ของ Chinese Academy of Sciences ต่อไป นอกจากนี้ ผู้แทนแต่ละมหาวิทยาลัยได้กล่าวถึงความร่วมมือกับมหาวิทยาลัยในจีน รวมถึง CAS ประสงค์จะจัดตั้ง Innovation Park ในประเทศไทย ซึ่งตอนนี้อยู่ในระหว่างการหารือร่วมกับ สํานักงานนวัตกรรมแห่งชาติ (สนช.)
ทั้งนี้ ท่าน รมว.อว. มีแผนจะเดินทางไปเยือนสาธารณรัฐประชาชนจีน ในช่วงต้นปี 2563 (กุมภาพันธ์ - มีนาคม) สืบเนื่องจากการลงนามในบันทึกความเข้าใจว่าด้วยความร่วมมือด้านวิทยาศาสตร์ วิชาการและนวัตกรรม ระหว่างประเทศไทย และสาธารณรัฐประชาชนจีน
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ปลัดกอบชัยฯ และคณะเยี่ยมชมการดำเนินงานของบริษัท ไทยเเทงค์ เทอร์มินัล จำกัด นิคมอุตสาหกรรมมาบตาพุด จ.ระยอง
วันพฤหัสบดีที่ 30 มกราคม 2563
ปลัดกอบชัยฯ และคณะเยี่ยมชมการดําเนินงานของบริษัท ไทยเเทงค์ เทอร์มินัล จํากัด นิคมอุตสาหกรรมมาบตาพุด จ.ระยอง
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะ เยี่ยมชมการดําเนินงานของบริษัท ไทยเเทงค์ เทอร์มินัล จํากัด ณ นิคมอุตสาหกรรมมาบตาพุด จังหวัดระยอง
วันนี้ (29 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และคณะ เยี่ยมชมการดําเนินงานของบริษัท ไทยเเทงค์ เทอร์มินัล จํากัด โดยมี นายธีระพล หมื่นภักดี กรรมการผู้จัดการบริษัท ไทยแทงค์ เทอร์มินัล จํากัด คณะผู้บริหารบริษัท GC และคณะผู้บริหารบริษัท ไทยแทงค์ เทอร์มินัล จํากัด ให้การต้อนรับ ณ นิคมอุตสาหกรรมมาบตาพุด จังหวัดระยอง
สําหรับบริษัท ไทยแทงค์ เทอร์มินัล จํากัด เป็นบริษัทร่วมทุนระหว่าง บริษัท GC กับ Vopak ประเทศเนเธอร์แลนด์ ซึ่งเป็นบริษัทที่ประกอบธุรกิจท่าเรือ ขนถ่าย และคลังเก็บสินค้า น้ํามัน สารเคมี ก๊าซธรรมชาติระดับโลก ปัจจุบันบริษัท ไทยแทงค์ เทอร์มินัล จํากัด ประกอบกิจการท่าเรือสาธารณะ ขนถ่าย และคลังเก็บสินค้าเหลว โดยมีการออกแบบที่ทันสมัย มีบุคคลากรที่มีความเชี่ยวชาญทําให้ผลการดําเนินการด้านความปลอดภัยและสิ่งแวดล้อมดีเยี่ยม เป็นไปตามมาตรฐานสากล
รัฐบาลไทย-ข่าวทำเนียบรัฐบาล-รพร.กุฉินารายณ์  เปิดคลินิกพฤติกรรมเด็กดี ดูแลเด็กสมาธิสั้นและโรคจิตเวช
วันเสาร์ที่ 25 สิงหาคม 2561
รพร.กุฉินารายณ์  เปิดคลินิกพฤติกรรมเด็กดี ดูแลเด็กสมาธิสั้นและโรคจิตเวช
โรงพยาบาลสมเด็จพระยุพราชกุฉินารายณ์ เปิดคลินิกพฤติกรรมเด็กดี เพิ่มโอกาสในการรักษาเด็กสมาธิสั้น บกพร่องทางการเรียนรู้ สติปัญญาบกพร่องและออทิสติก ให้ได้รับการรักษาใกล้บ้าน ช่วยเพิ่มสุขและลดทุกข์ของประชาชน
นายแพทย์สิริชัย นามทรรศนีย์ ผู้อํานวยการโรงพยาบาลสมเด็จพระยุพราชกุฉินารายณ์ ให้สัมภาษณ์ว่า โรงพยาบาลสมเด็จพระยุพราชกุฉินารายณ์ (รพร.กุฉินารายณ์)ได้เปิดคลินิกพฤติกรรมเด็กดี รักษาเด็กที่มีปัญหา สมาธิสั้น บกพร่องทางการเรียนรู้ สติปัญญาบกพร่องและออทิสติก เนื่องจากที่ผ่านมาเด็กกลุ่มนี้เข้าถึงบริการน้อยมาก เพียง 49 คน จากที่คัดกรองพบ 616 คน เพราะต้องส่งต่อเข้ารับการรักษาต่อที่สถาบันสุขภาพจิตและจิตเวชเด็กและวัยรุ่นภาคตะวันออกเฉียงเหนือ จ.ขอนแก่น ที่อยู่ไกลจาก อ.กุฉินารายณ์ถึง 160 กิโลเมตร ผู้ปกครองลําบากในการเดินทางไม่สามารถพาไปรักษาได้ ทําให้เกือบทั้งหมดไม่สามารถไปรับการรักษาอย่างต่อเนื่องได้
ดังนั้น เพื่อเพิ่มโอกาสให้เด็กกลุ่มนี้ได้เข้าถึงการรักษา ช่วยเพิ่มสุขและลดทุกข์ของประชาชนโรงพยาบาลสมเด็จพระยุพราชกุฉินารายณ์ ได้ประสานความร่วมมือกับสถาบันสุขภาพจิตและจิตเวชเด็กและวัยรุ่นภาคตะวันออกเฉียงเหนือ ช่วยเป็นจิตแพทย์พี่เลี้ยงในการดําเนินงานและพัฒนาทีมงาน ทั้งด้านวิชาการความรู้และกระบวนการทํางานประกอบไป ด้วยสหวิชาชีพ นําโดย พญ.มณฑกาญจน์ สุวรรณวงษ์ กุมารแพทย์ ร่วมกับ เภสัชกร พยาบาลจิตเวชเด็กและวัยรุ่น พยาบาลวิชาชีพ นักจิตวิทยา นักสังคมสงเคราะห์ นักกายภาพบําบัด จนสามารถจัดตั้งคลินิกพฤติกรรมเด็กดีได้สําเร็จ เริ่มเปิดบริการในเดือน มกราคม 2560 ให้การรักษา ส่งเสริมและป้องกันโรคในเด็กที่มีปัญหา สมาธิสั้น บกพร่องทางการเรียนรู้ สติปัญญาบกพร่องและออทิสติก ให้ได้รับการรักษาที่ใกล้บ้านและเข้าถึงได้สะดวกมากขึ้น โดยการมีส่วนร่วมของบุคลากรสาธารณสุข ครู และพ่อแม่ผู้ปกครองนักเรียน
ผลการดําเนินงาน 1 ปี ที่ผ่านมา ให้การดูแลรักษาเด็กสมาธิสั้น 50 คน ออสทิสติก 9 คน การเรียนบกพร่อง 52คน สติปัญญาบกพร่อง 20 คน การที่เด็กเข้าถึงบริการใกล้บ้านและสะดวกขึ้น ไม่ต้องเดินทางไปรักษาตัวที่โรงพยาบาลในจังหวัด ครูและผู้ปกครองพึงพอใจในผลการรักษา เมื่อผู้ปกครองเห็นผลการรักษาได้บอกต่อกันมากขึ้น ทําให้เด็กเข้าถึงบริการมากขึ้น
ทั้งนี้ โรคสมาธิสั้นเป็นโรคทางจิตเวชในกลุ่มเด็กที่พบได้ประมาณร้อยละ 5 ของเด็กอายุ 8-11 ปี และร้อยละ 5-10 ของเด็กวัยเรียน โดยพบในเด็กชายมากกว่าเด็กหญิง 4-6 เท่า อาการสําคัญ คือ ขาดสมาธิ ซน อยู่ไม่นิ่งและหุนหันพลันแล่น ทําให้มีผลต่อพฤติกรรม อารมณ์ การเรียน และการเข้าสังคมกับผู้อื่น รู้สึกโดดเดี่ยว ไร้ค่า ทําให้มีโอกาสเสี่ยงที่จะเกิดพฤติกรรมก้าวร้าวได้ ผลกระทบของผู้ป่วยสมาธิสั้นที่ไม่ได้รับการประเมินและไม่ได้รับการบําบัดรักษานั้น มีความรุนแรงและเป็นปัญหาระยะยาวทั้งต่อตัวเด็ก ครอบครัว และสังคม เช่น รายงานการศึกษาเด็กที่ต้องคดีในสถานพินิจกรุงเทพมหานคร อายุ 11-18 ปี เป็นกลุ่มโรคสมาธิสั้นอย่างเดียวร้อยละ28 และเป็นกลุ่มโรคสมาธิสั้นร่วมกับภาวะเกเรก้าวร้าวถึงร้อยละ 82
************************************* 25 สิงหาคม 2561
รัฐบาลไทย-ข่าวทำเนียบรัฐบาล-เข้มมาตรการทางกฎหมาย ปลดล็อกหนี้นอกระบบ หนึ่งในกับดักความยากจน ส่งคืนทรัพย์สินให้กับชาวบ้าน พร้อมกันทั่วประเทศ ครั้งที่ 5 วันนี้ กว่า 3,000 ล้านบาท ท่ามกลางรอยยิ้มเปื้อนน้ำตาทั่วกั
วันพุธที่ 28 พฤศจิกายน 2561
เข้มมาตรการทางกฎหมาย ปลดล็อกหนี้นอกระบบ หนึ่งในกับดักความยากจน ส่งคืนทรัพย์สินให้กับชาวบ้าน พร้อมกันทั่วประเทศ ครั้งที่ 5 วันนี้ กว่า 3,000 ล้านบาท ท่ามกลางรอยยิ้มเปื้อนน้ําตาทั่วกั
เมื่อ 28 พ.ย.61 เวลา 1000 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคอีสานตอนบน ณ โรงเรียนเลยพิทยาคม จว.เลย
เข้มมาตรการทางกฎหมาย ปลดล็อกหนี้นอกระบบ หนึ่งในกับดักความยากจน ส่งคืนทรัพย์สินให้กับชาวบ้าน พร้อมกันทั่วประเทศ ครั้งที่ 5 วันนี้ กว่า 3,000 ล้านบาท ท่ามกลางรอยยิ้มเปื้อนน้ําตาทั่วกัน
เมื่อ 28 พ.ย.61 เวลา 1000 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคอีสานตอนบน ณ โรงเรียนเลยพิทยาคม จว.เลย เพื่อร่วมกับส่วนราชการต่างๆ มอบทรัพย์สินส่งคืนให้ประชาชน จากมาตรการบังคับใช้กฎหมายขับเคลื่อนแก้ปัญหาหนี้นอกระบบพร้อมกันทั่วประเทศ เป็นครั้งที่ 5 จํานวน 2,012 ราย เป็นโฉนดที่ดิน 1,773 ฉบับ เนื้อที่รวม กว่า 5,800 ไร่ รวมทั้งทรัพย์สินอื่นๆ มูลค่าทั้งสิ้น 3,424 ล้านบาท ท่ามกลางบรรยากาศปลื้มยินดีที่เต็มไปด้วยรอยยิ้มเปื้อนนํา้ตาของชาวบ้านโดยทั่วกัน
พล.อ.ประวิตร วงษ์สุวรรณ กล่าวย้ําว่า พื้นที่ภาคอีสาน มีประชาชนเป็นหนี้นอกระบบสะสมมากถึง 560,000 ราย จาก 900,000 ราย ทั่วประเทศ ซึ่งมีประชาชนอีกจํานวนมากที่รอการช่วยเหลือ ขอให้หน่วยงานรัฐในพื้นที่ พยายามเร่งเข้าไปช่วยเหลือปลดล็อกปัญหาหนี้นอกระบบ ซึ่งเป็นหนึ่งในปัจจัยกับดักความยากจนของประชาชน
พร้อมทั้ง ขอขอบคุณทุกส่วนราชการ ที่พยายามขับเคลื่อนแก้ปัญหา ทั้งการเจรจาไกล่เกลี่ย และการบังคับใช้กฎหมาย โดยเฉพาะศูนย์ปฏิบัติการป้องกันปราบปรามการฉ้อโกงทรัพย์สินของประชาชน ของตํารวจ ซึ่งบังคับใช้กฎหมาย สามารถไกล่เกลี่ย คืนทรัพย์สินให้กับประชาชนพร้อมกันทั่วประเทศแล้ว จํานวน 5 ครั้ง มูลค่ารวม 13,736 ล้านบาท เป็นโฉนดที่ดิน 9,526 ฉบับ พื้นที่ 31,838 ไร่
พร้อมกันนี้ ขอให้ร่วมกันติดตาม ดูแลและประสานการช่วยเหลือลูกหนี้ในทุกพื้นที่ทั่วประเทศต่อเนื่องกันไป เพื่อเสริมความเข้มแข็งทางอาชีพและเพิ่มความสามารถในการหารายได้ของประชาชนผู้มีรายได้น้อย ให้สามารถกลับมายืนเข้มแข็งอย่างพอเพียงไปด้วยกันให้ได้
รัฐบาลไทย-ข่าวทำเนียบรัฐบาล-กอช. ร่วม มท. ฝาก “นายอำเภอ” ทั่วประเทศส่งเสริม กำนัน ผู้ใหญ่บ้าน และประชาชน รับสิทธิรัฐสมทบเงินออมเพื่อบำนาญ ขานรับโครงการ “ไทยนิยม ยั่งยืน”
วันพฤหัสบดีที่ 15 กุมภาพันธ์ 2561
กอช. ร่วม มท. ฝาก “นายอําเภอ” ทั่วประเทศส่งเสริม กํานัน ผู้ใหญ่บ้าน และประชาชน รับสิทธิรัฐสมทบเงินออมเพื่อบํานาญ ขานรับโครงการ “ไทยนิยม ยั่งยืน”
กองทุนการออมแห่งชาติ หรือ กอช. และ กระทรวงมหาดไทย พร้อมส่งเสริมการออมเพื่อบํานาญ รณรงค์ให้ กํานัน ผู้ใหญ่บ้าน อส. อปพร. และประชาชนในพื้นที่ สมัครเป็นสมาชิก กอช. รับสิทธิรัฐสมทบเงินออมเพื่อบํานาญ เป็นการสร้างเสริม “วิถีไทยวิถีพอเพียง”
กองทุนการออมแห่งชาติ หรือ กอช. และ กระทรวงมหาดไทย พร้อมส่งเสริมการออมเพื่อบํานาญ โดยนายบุญธรรม เลิศสุขีเกษม รองปลัดกระทรวงมหาดไทย มอบนโยบายให้นายอําเภอทั้ง 878 อําเภอทั่วประเทศ รณรงค์ให้ กํานัน ผู้ใหญ่บ้าน อส. อปพร. และประชาชนในพื้นที่ สมัครเป็นสมาชิก กอช. รับสิทธิรัฐสมทบเงินออมเพื่อบํานาญ เป็นการสร้างเสริม “วิถีไทยวิถีพอเพียง” มีวินัยการออมในทุกช่วงอายุ ซึ่งเป็นส่วนหนึ่งในแนวทางการขับเคลื่อนพัฒนาประเทศ ตามโครงการ “ไทยนิยม ยั่งยืน”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. และกระทรวงมหาดไทย พร้อมดําเนินการภายใต้นโยบายการขับเคลื่อนพัฒนาประเทศ ตามโครงการ “ไทยนิยม ยั่งยืน” โดย กอช. เป็นหนึ่งในเนื้อหาชุดความรู้เรื่องที่ 4 “วิถีไทยวิถีพอเพียง” ในการสร้างเสริมวินัยการออมในทุกช่วงอายุ จากชุดความรู้ทั้งหมด 10 เรื่อง ซึ่งวิทยากรท้องถิ่นภายใต้โครงการ “ไทยนิยม ยั่งยืน” จะได้ถ่ายทอดให้ประชาชนในพื้นที่ได้รู้จักและเข้าใจสิทธิการรับเงินสมทบจากรัฐ ผ่านการออมกับ กอช. พร้อมโอกาสรับบํานาญตลอดชีวิต
โดยในงาน “การประชุมมอบแนวทางการขับเคลื่อนพัฒนาประเทศตามโครงการไทยนิยม ยั่งยืน ให้แก่ปลัดจังหวัด นายอําเภอ และผู้บริหารส่วนกลาง” จัดโดย กรมการปกครอง กระทรวงมหาดไทย เมื่อวันที่ 8 กุมภาพันธ์ 2561 พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย มอบนโยบายให้แก่ปลัดจังหวัดทั้ง 76 จังหวัด นายอําเภอทั้ง 878 อําเภอ และผู้บริหารส่วนกลาง สังกัดกระทรวงมหาดไทย เกี่ยวกับการคัดเลือกบุคลากรในพื้นที่ เป็นวิทยากรขับเคลื่อนการพัฒนาประเทศ ตามโครงการ “ไทยนิยม ยั่งยืน” เพื่อถ่ายทอดชุดความรู้ 10 เรื่องให้ประชาชนในพื้นที่ ซึ่ง กอช. พร้อมที่จะสนับสนุนการปฏิบัติหน้าที่ของวิทยากรท้องถิ่นอย่างเต็มประสิทธิภาพ
ขณะที่ นายบุญธรรม เลิศสุขีเกษม รองปลัดกระทรวงมหาดไทย ได้มอบนโยบายให้นายอําเภอทั้ง 878 อําเภอทั่วประเทศ แจ้งรณรงค์ให้ กํานัน ผู้ใหญ่บ้าน ในการประชุมประจําเดือน มาสมัครเป็นสมาชิก กอช. รับสิทธิรัฐสมทบเงินออมเพื่อบํานาญ พร้อมประชาสัมพันธ์ให้ อาสารักษาดินแดน (อส.) อาสาสมัครป้องกันภัยฝ่ายพลเรือน (อปพร.) รวมทั้งประชาชนที่มีสิทธิรัฐสมทบเงินออมเพื่อบํานาญ ให้มาสมัครเป็นสมาชิก กอช.
ตรวจสอบสิทธิรัฐสมทบเงินออมเพื่อบํานาญได้ที่ เว็บไซต์ กอช. www.nsf.or.th หรือสอบถามข้อมูลเพิ่มเติมได้ที่ สายด่วนเงินออม โทร.02-017-0789 วันจันทร์-ศุกร์ เวลา 08.30-17.30 น. / Facebook : กองทุนการออมแห่งชาติ-กอช. / Line: @nsf.th และสมัครเป็นสมาชิก กอช. รับสิทธิ์รัฐสมทบเงินออมเพื่อบํานาญ สามารถนําบัตรประจําตัวประชาชนไปติดต่อสมัครได้ที่ ธนาคารกรุงไทย ธนาคารออมสิน ธ.ก.ส. ธอส. ทุกสาขา สํานักงานคลังจังหวัดทุกแห่ง สถาบันการเงินชุมชนที่เข้าร่วม และเครือข่ายรับสมัครสมาชิก กอช. ทั่วประเทศ .....กอช. คุณออม รัฐช่วยออม คุณได้บํานาญ.....
รัฐบาลไทย-ข่าวทำเนียบรัฐบาล-รมว. แรงงาน มอบนโยบาย กสร. เน้นสร้างคนให้มีศักยภาพ
วันศุกร์ที่ 22 ธันวาคม 2560
รมว. แรงงาน มอบนโยบาย กสร. เน้นสร้างคนให้มีศักยภาพ
รมว. แรงงาน มอบนโยบายหัวหน้าส่วนราชการกสร. เน้นย้ําต้องทํางานแบบมีเอกภาพ บูรณาการ   ในพื้นที่ สร้างความเข้มแข็งจากภายในองค์กร มุ่งสร้างคนให้มีศักยภาพเป็นคนเก่งและดี
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังเป็นประธานพิธีเปิดโครงการสัมมนาสวัสดิการและคุ้มครองแรงงาน ประจําปีงบประมาณ พ.ศ.2561 ในวันที่ 22 ธันวาคม 2560 ณ โรงแรมรามาการ์เด้น ว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้กําหนดยุทธศาสตร์ชาติระยะ 20 ปี โดยมีวิสัยทัศน์ว่า “ประเทศไทยมีความมั่นคง มั่งคั่ง ยั่นยืน เป็นประเทศที่พัฒนาแล้วด้วยการพัฒนาตามปรัชญาเศรษฐกิจพอเพียง” ซึ่งจากการบริหารประเทศเป็นเวลา 4 ปี สามารถวางรากฐานและแก้ไขปัญหาต่าง ๆ ส่งผลให้ประเทศไทยเปลี่ยนแปลงไปในทิศทางที่ดีขึ้น โดยจะเห็นได้จากข้อมูลจากธนาคารโลกที่ระบุว่าประเทศไทยหลุดพ้นจากความยากจน ประชาชนมีรายได้อยู่ในระดับปานกลางค่อนข้างสูงจากยุทธศาสตร์ดังกล่าวถ่ายทอดมาสู่การนโยบายของกระทรวงแรงงาน ซึ่งจะมุ่งเน้นการทํางานที่ต้องมีเอกภาพ โดยให้เน้นการทํางานในแนวขวางคือการบูรณาการจะทําให้เกิดประสิทธิภาพ แก้ปัญหาเร่งด่วนได้ และต้องทํางานแบบประชารัฐ เน้นการสร้างคนจากภายในองค์กร ซึ่งจะเริ่มต้นที่ผู้นําองค์กร หากผู้นําดีและมีการพัฒนาบุคลากรให้ทํางานเป็น คิดวิเคราะห์เป็น เป็นคนเก่งและดี มีธรรมาภิบาล และมีอุดมการณ์ของข้าราชการที่ดีงานจึงจะสําเร็จ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร. จัดงานสัมมนาผู้บริหารและหัวหน้าส่วนราชการกรมสวัสดิการทั้งในส่วนกลางและภูมิภาคทั่วประเทศ รวม 170 คน เพื่อให้หัวหน้าส่วนราชการทุกระดับของกรมได้รับทราบนโยบายและทิศทางการปฏิบัติราชการของรัฐมนตรีว่าการกระทรวงแรงงาน เพื่อที่จะดําเนินงานให้สอดคล้องและนํานโยบายไปเป็นแนวทางในการดําเนินงานให้เป็นทิศทางเดียวกันและบรรลุผลสัมฤทธิ์ตามเป้าหมาย รวมไปถึงการสร้างทัศนคติ ค่านิยมเกี่ยวกับการป้องกันและปราบปรามการทุจริต การป้องกันผลประโยชน์ทับซ้อนในการปฏิบัติงาน ซึ่งจะนําไปสู่การเป็นองค์กรราชการใสสะอาด มีภาพลักษณ์ที่ดีและเป็นที่น่าเชื่อถือของประชาชน
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกภาคส่วนที่ร่วมมือช่วยเหลือประชาชน ขอให้น้ำท่วมครั้งนี้ล้างใจให้บริสุทธิ์ มีแต่ความรักความสามัคคี
วันศุกร์ที่ 11 ตุลาคม 2562
นายกรัฐมนตรีขอบคุณทุกภาคส่วนที่ร่วมมือช่วยเหลือประชาชน ขอให้น้ําท่วมครั้งนี้ล้างใจให้บริสุทธิ์ มีแต่ความรักความสามัคคี
นายกรัฐมนตรีขอบคุณทุกภาคส่วนที่ร่วมมือช่วยเหลือประชาชน ขอให้น้ําท่วมครั้งนี้ล้างใจให้บริสุทธิ์ มีแต่ความรักความสามัคคี
วันนี้ (11 ตุลาคม 2562) เวลา 15.20 น. ณ บริเวณวัดท่ากกแห่ ตําบลแจระแม อําเภอเมือง จังหวัดอุบลราชธานี พลเอก ประยุทธ์ จันทร์โอชา นายกรัฐมนตรี ตรวจเยี่ยมศูนย์ปฏิบัติการสํารวจ ฟื้นฟูที่อยู่อาศัยและสาธารณสถานซึ่งพังทลายลงเนื่องจากน้ําที่ลดระดับลงอย่างรวดเร็ว ทําให้พื้นดินปรับสภาพไม่ทัน เกิดการทลายทรุดตัวลง โดยนายกรัฐมนตรีได้กล่าวขอบคุณเจ้าหน้าที่ทุกภาคส่วนที่ร่วมมือกันช่วยเหลือประชาชน และขอให้น้ําท่วมครั้งนี้ล้างจิตใจของประชาชนให้บริสุทธิ์ อย่าให้มีความขัดแย้ง มีแต่ความรักความสามัคคี ขอให้ประสบความสําเร็จในชีวิต ร่ํารวยยิ่งขึ้น
จากนั้น นายกรัฐมนตรีได้เดินทางไปเยี่ยมนางใบ แสงพฤกษ์ อายุ 73 ปี ผู้ป่วยติดเตียง โดยนายกรัฐมนตรีได้กล่าวให้กําลังใจ พร้อมมอบของใช้จําเป็นให้กับผู้ป่วย เสร็จแล้วนายกรัฐมนตรีร่วมกิจกรรมซ่อมบ้าน - คืนบ้านน่าอยู่โดยนายกรัฐมนตรีได้ตอกตะปู ช่วยซ่อมแซมบันไดบ้าน มอบตู้ยาสามัญประจําบ้าน และแขวนป้ายบ้านเลขที่ 93 หมู่ 8 พร้อมมอบอุปกรณ์ฟื้นฟูครัวเรือน ก่อนเดินทางกลับกรุงเทพมหานคร
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธพว.ขานรับนโยบาย ธปท. ออกมาตรการเลื่อนชำระเงินต้นและดอกเบี้ยให้ลูกค้า 6 เดือน
วันพุธที่ 8 เมษายน 2563
ธพว.ขานรับนโยบาย ธปท. ออกมาตรการเลื่อนชําระเงินต้นและดอกเบี้ยให้ลูกค้า 6 เดือน
ธพว. ได้ดําเนินมาตรการเลื่อนชําระหนี้เงินต้นและดอกเบี้ยอัตโนมัติให้ลูกค้า เป็นเวลา 6 เดือน เริ่มมีผลตั้งแต่เดือนเมษายน 2563 ถึงเดือนกันยายน 2563 สําหรับภาระหนี้ที่พักชําระไว้  ธนาคารจะนํายอดดังกล่าว ไปรวมกับค่างวดในงวดสุดท้าย
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินเฉพาะกิจของรัฐ มีความห่วงใย และตระหนักดีถึงความเดือดร้อนของลูกค้าที่ได้รับผลกระทบทางธุรกิจทั้งทางตรงและทางอ้อมจากการแพร่ระบาดของเชื้อไวรัสโคโรน่า 2019 (โควิด-19) สอดคล้องกับนโยบายของธนาคารแห่งประเทศไทย (ธปท.) ได้ออกมาตรการเพิ่มเติมเพื่อช่วยเหลือ SMEs โดยให้เลื่อนกําหนดการชําระหนี้สําหรับธุรกิจ SMEs ที่มีวงเงินสินเชื่อไม่เกิน 100 ล้านบาท เป็นระยะเวลา 6 เดือน เพื่อช่วยให้ SMEs มีสภาพคล่อง ดังนั้น ธพว. ได้ดําเนินมาตรการเลื่อนชําระหนี้เงินต้นและดอกเบี้ยอัตโนมัติให้ลูกค้า เป็นเวลา 6 เดือน เริ่มมีผลตั้งแต่เดือนเมษายน 2563 ถึงเดือนกันยายน 2563 สําหรับภาระหนี้ที่พักชําระไว้ ธนาคารจะนํายอดดังกล่าว ไปรวมกับค่างวดในงวดสุดท้าย ซึ่งในช่วงที่ผ่อนปรนนี้ ไม่ถือว่าเสียประวัติข้อมูลเครดิต
ทั้งนี้ ลูกค้าที่เข้าเกณฑ์ดังกล่าวจะได้รับสิทธิโดยอัตโนมัติทันที ไม่ต้องแจ้งความประสงค์เข้าร่วมมาตรการ หรือลงทะเบียนใดๆ ทั้งสิ้น และหากลูกค้าท่านใด ต้องการชําระหนี้ตามเงื่อนไขที่เคยได้รับ สามารถชําระได้ตามปกติ สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-นายกรัฐมนตรีเตรียมเข้าร่วมประชุม BRICS ยืนยันบทบาทประเทศไทย ในฐานะตลาดเกิดใหม่ที่มีศักยภาพ
วันศุกร์ที่ 1 กันยายน 2560
นายกรัฐมนตรีเตรียมเข้าร่วมประชุม BRICS ยืนยันบทบาทประเทศไทย ในฐานะตลาดเกิดใหม่ที่มีศักยภาพ
นายกรัฐมนตรีเตรียมเข้าร่วมประชุม BRICS ยืนยันบทบาทประเทศไทย ในฐานะตลาดเกิดใหม่ที่มีศักยภาพ
พลเอกประยุทธ์ จันทร์โอชา นายกรัฐมนตรี และคณะมีกําหนดการเข้าร่วมการประชุมระหว่างผู้นํากลุ่มประเทศ BRICS กับประเทศตลาดเกิดใหม่และประเทศกําลังพัฒนา ณ เมืองเซี่ยเหมิน มณฑลฝูเจี้ยน สาธารณรัฐประชาชนจีน ระหว่างวันที่ 4 – 5 กันยายน 2560
โดย พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวถึงกําหนดการและวัตถุประสงค์การเข้าร่วมประชุม ดังนี้
สาธารณรัฐประชาชนจีน ในฐานะประธานกลุ่ม BRICS ประจําปี 2560 ได้จัดการประชุมระหว่างผู้นํากลุ่มประเทศ BRICS กับประเทศตลาดเกิดใหม่และประเทศกําลังพัฒนา (Emerging Markets and Developing Countries Dialogue หรือ EMDCD) โดยจีนได้เชิญประเทศตลาดเกิดใหม่และประเทศกําลังพัฒนาที่มีความสําคัญ มีเอกลักษณ์ และมีความสัมพันธ์ฉันมิตรที่ดีกับจีน จํานวน 5 ประเทศ ในฐานะแขกของประเทศเจ้าภาพ ได้แก่ (1) ไทย ในฐานะประเทศกําลังพัฒนาที่มีบทบาทสาคัญและมีความสัมพันธ์ที่ดีกับจีน (2) สหรัฐเม็กซิโก ในฐานะประเทศสมาชิกกลุ่ม 20 และตัวแทนจากภูมิภาคลาตินอเมริกา (3) สาธารณรัฐอาหรับอียิปต์ ในฐานะประเทศจากภูมิภาคตะวันออกกลาง (4) สาธารณรัฐทาจิกิสถาน ในฐานะประเทศเพื่อนบ้านของจีน และ (5) สาธารณรัฐกินี ในฐานะประธานสหภาพแอฟริกา (African Union หรือ AU)
โดยหัวข้อหลักของการประชุม EMDCD คือ การเสริมสร้างความร่วมมือที่เป็นประโยชน์ร่วมเพื่อการพัฒนาร่วมกัน ซึ่งประเด็นหลักที่จีนให้ความสําคัญ ได้แก่ การส่งเสริมการปฏิบัติการเพื่อการบรรลุวาระการพัฒนาที่ยั่งยืน ค.ศ. 2030 และการเสริมสร้างความร่วมมือเพื่อการพัฒนา โดยเฉพาะความร่วมมือใต้–ใต้
ในโอกาสนี้ ไทยจะเน้นย้ําถึงบทบาทของประเทศกําลังพัฒนาที่มีบทบาทสําคัญที่ได้รับการยอมรับในเวทีโลก ต่อยอดจากการเป็นประธานกลุ่ม 77 และเป็นแขกรับเชิญพิเศษของจีนเมื่อจีนเป็นเจ้าภาพการประชุมผู้นํากลุ่ม 20 ในปี 2559 รวมถึงบทบาทนําในการเป็นประเทศผู้ให้ภายใต้กรอบความร่วมมือใต้-ใต้
กําหนดการเข้าร่วมการประชุม มีดังนี้
วันจันทร์ที่ 4 กันยายน 2560
08.00 น.  -นายกรัฐมนตรีและภริยา พร้อมด้วยคณะ เดินทางออกจากท่าอากาศยานทหาร 2 (กองบิน 6) ไปยังเมืองเซี่ยเหมิน มณฑลฝูเจี้ยน สาธารณรัฐประชาชนจีน
12.20 น.  -เดินทางถึงท่าอากาศยานนานาชาติเซี่ยเหมินเกาฉี (เวลาที่เมืองเซี่ยเหมินเร็วกว่าเวลาที่กรุงเทพฯ 1 ชั่วโมง)
-การบรรยายสรุปการเข้าร่วมการประชุมผู้นํากลุ่มประเทศ BRICS กับประเทศตลาดเกิดใหม่ และประเทศกําลังพัฒนา
16.15 น.     -นายกรัฐมนตรีพบหารือทวิภาคีกับประธานาธิบดีแห่งสาธารณรัฐประชาชนจีน
16.40 น.     -นายกรัฐมนตรีและประธานาธิบดีแห่งสาธารณรัฐประชาชนจีนเป็นสักขีพยานการลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีน
วันอังคารที่ 5 กันยายน 2560
10.15 น. -นายกรัฐมนตรีเข้าร่วมการประชุมระหว่างผู้นํากลุ่มประเทศ BRICS กับประเทศตลาดเกิดใหม่ และประเทศกําลังพัฒนา
12.30 น.  -นายกรัฐมนตรีเข้าร่วมงานเลี้ยงอาหารกลางวันที่เอกอัครราชทูต ณ กรุงปักกิ่ง เป็นเจ้าภาพเพื่อเป็นเกียรติแก่นายกรัฐมนตรีและคณะ
15.30 น.  -นายกรัฐมนตรีและภริยา พร้อมด้วยคณะ เดินทางออกจากท่าอากาศยานนานาชาติเซี่ยเหมินเกาฉี กลับประเทศไทย
17.50 น.  -เดินทางถึงท่าอากาศยานทหาร 2 (กองบิน 6) กรุงเทพฯ
---------------------------------------------
รัฐบาลไทย-ข่าวทำเนียบรัฐบาล-“น้องจีน” นักกอล์ฟเยาวชนทีมชาติไทย คว้าแชมป์กอล์ฟเลดี้ส์ ยูโรเปี้ยน ไทยแลนด์ แชมเปี้ยนชิป 2017เข้าเยี่ยมคาราวะนายกรัฐมนตรี
วันอังคารที่ 25 กรกฎาคม 2560
“น้องจีน” นักกอล์ฟเยาวชนทีมชาติไทย คว้าแชมป์กอล์ฟเลดี้ส์ ยูโรเปี้ยน ไทยแลนด์ แชมเปี้ยนชิป 2017เข้าเยี่ยมคาราวะนายกรัฐมนตรี
ซึ่งจัดขึ้นที่ สโมสรฟีนิกซ์ โกลด์ กอล์ฟ แอนด์ คันทรี คลับ เมืองพัทยา จังหวัด ชลบุรี
วันนี้ (25 กรกฎาคม 2560) เวลา 09.30 น.ห้องรับรอง 1 ตึกบัญชาการ 1 ทําเนียบรัฐบาล พลเอก ธนะศักดิ์ ปฏิมาประกร รองนายกรัฐมนตรี พร้อมด้วย นางกอบกาญจน์ วัฒนวรางกรู รัฐมนตรีว่าการกระทรวงการท่องเที่ยวและกีฬาพร้อมคณะ ได้นํา เด็กหญิงอาฒยา ฐิติกุล หรือ น้องจีน เข้าเยื่ยมคาราวะ พลเอก ประยุทธ์ จันทร์โอชา นายกรัฐมนตรี ภายหลังจากที่ได้รับรางวัลชนะเลิศในการแข่งขันรายการเลดี้ส์ ยูโรเปี้ยน ไทยแลนด์ แชมเปี้ยนชิป 2017 ซึ่งจัดขึ้นที่ สโมสรฟีนิกซ์ โกลด์ กอล์ฟ แอนด์ คันทรี คลับ เมืองพัทยา จังหวัด ชลบุรี
โอกาสนี้ นายกรัฐมนตรีได้กล่าวชื่นชมเด็กหญิงอาฒยา ฐิติกุล หรือ น้องจีน ที่สามารถคว้ารางวัลชนะเลิศในการแข่งขันรายการเลดี้ส์ ยูโรเปี้ยน ไทยแลนด์ แชมเปี้ยนชิป 2017 ถือได้ว่าเป็นผู้ชนะการแข่งขันกอล์ฟอาชีพที่อายุน้อยที่สุดในโลก และนํามาซึ่งความภาคภูมิใจมาสู่คนไทยและประเทศไทย อีกทั้งเป็นตัวอย่างที่ดีของคนรุ่นใหม่ พร้อมกล่าวย้ําว่า การเป็นแชมป์หรือการชนะเลิศนั้นยาก แต่จะรักษาตําแหน่งแชมป์เอาไว้นั้นยากยิ่งกว่า พร้อมแนะนําให้นักกีฬาทุกคนต้องพัฒนาตนเองตลอดเวลาเพราะความเป็นที่หนึ่งนั้นอยู่ได้ไม่นาน จึงเห็นควรทุ่มเทในการเป็นนักกีฬาอย่างเต็มกําลังความสามารถ
ตอนท้าย นายกรัฐมนตรีได้มอบของที่ระลึกให้แก่ เด็กหญิงอาฒยา ฐิติกุล หรือ น้องจีน พร้อมถ่ายรูปร่วมกันเพื่อเป็นที่ระลึกในการเข้าเยี่ยมในครั้งนี้ด้วยอัธยาศัยดี
....................................................................
กลุ่มประชาสัมพันธ์และเผยแพร่ สํานักโฆษก